
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
от Димитър Николов Николов

Кмет на  Община Бургас

ОТНОСНО: Прекратяване на съсобственост между Община Бургас и физическо лице чрез продажба на общинските идeални части от УПИ І-300 в кв.40 по ПУП-ПРЗ на с. Брястовец, Община Бургас.
УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-37596/26.10.2022г. от Ж. А. В. от гр. Бургас, за прекратяване на съсобственост в УПИ І-300 в кв.40, целият с площ 1532 кв. м по ПУП-ПРЗ на с. Брястовец, Община Бургас, отразен като ПИ с идентификатор 06776.501.300, с площ 1531 кв. м. по одобрена КК на с.Брястовец, чрез изкупуване на общинските идеални части в имота.
Заявителят е собственик на 1503/1532 кв. м ид. части от УПИ І-300 в кв.40 по ПУП-ПРЗ на с. Брястовец съгласно Нотариален акт за покупко-продажба на недвижим имот №1179, т.VІ, рег.№9687, д.№1022/2022г., издаден от Нотариус гр.Бургас.


Община Бургас е собственик на 29/1532 кв. м ид. части от УПИ І-300 в кв.40 по ПУП-ПРЗ на с.Брястовец, Община Бургас, съответстващи на 29/1531 кв. м ид. части от ПИ с идентификатор 06776.501.300 по КК на селото, за които е съставен  Акт № 9625/09.07.2021 г. за частна общинска собственост.


 Съсобствеността е възникнала по силата на действащият  ПУП населеното място от 1986г., като към имота е придадена част от бивш път.

  Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 



Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.


Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 990 (деветстотин и деветдесет) лева.
Данъчната оценка на общинската идеална  част от имота, предмет на продажба е 72,70 (седемдесет и два лв и седемдесет ст) лв.
Eто защо, като взех предвид Протокол-решение от 09.03.2023 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното
                                                    Р Е Ш Е Н И Е:


 Да се прекрати съсобствеността между Община Бургас и Ж. А. В. с постоянен адрес: с.Брястовец, Община Бургас, чрез продажба на общинските идеални части в недвижим имот, актуван с Акт № 9625/09.07.2021 г. за частна общинска собственост, представляващ 29/1532 (двадесет и девет от хиляда петстотин тридесет и два) кв. м идеални части от  УПИ І-300 (едно римско за имот пл. номер триста), целият с площ 1532 (хиляда петстотин тридесет и две) кв. м, отреден "За жилищно строителство" в кв.40 (четиридесет) по ПУП-ПРЗ на с.Брястовец, Община Бургас, при граници на целия имот: : Север - улица, Изток-УПИ ІІ и УПИ VІ, Юг и Запад -улици, съответстващи на 29/1531 (двадесет и девет от хиляда петстотин тридесет и един) кв. м идеални части от ПИ с идентификатор 06776.501.300 (нула шест седем седем шест точка пет нула едно точка три нула нула) с площ 1531 (хиляда петстотин тридесет и един) кв. м по КККР на с. Брястовец, Община Бургас, при съседи: имоти с идентификатори: 06776.501.299, 06776.501.631 и 06776.501.694, за сума в размер на 990 (деветстотин и деветдесет) лв., без ДДС.
Приложения: Заявление вх. № 94-01-37596/26.10.2022г., Нотариален акт за покупко-продажба на недвижим имот №1179, т.VІ, рег.№9687, д.№1022/2022г., Акт № 9625/09.07.2021 г. за частна общинска собственост, скица №15-1087087/06.10.2021г., издадена от СГКК – Бургас, удостоверение изх.№94-01-15334/1/08.07.2020г. със скица по ПУП-ПРЗ, издадени от дирекция УТ при Община Бургас, експертна оценка от лицензиран оценител, удостоверение за данъчна оценка и протокол от 09.03.2023 г. на комисия, назначена със Заповед №2895/09.03.2023 г. 
ДИМИТЪР НИКОЛОВ

